La política d'ajuts i subvencions del Departament d'Educació, adreçada al conjunt dels agents de la comunitat educativa, esdevé un instrument essencial per assolir les finalitats i els objectius de les polítiques públiques, concretades per l'acció de govern.
Els ajuts que convoca anualment aquest Departament, en les seves diferents modalitats, tenen l'objecte d'incentivar la realització d'activitats que són en essència d'interès general o social, i de facilitar-ne l'accés.
Aquesta política d'ajuts i subvencions es concep amb una doble vessant.
D'una banda, la concessió d'ajuts que permetin compensar les situacions individuals i facilitar l'accés a serveis bàsics o complementaris en l'educació es concep com un autèntic dret individual.
Això és, garantir la igualtat d'oportunitats i la cohesió social.
D'altra banda, es conceben com un deure de l'Administració i de la societat civil en el seu conjunt la promoció i la incentivació d'activitats i programes que afegeixin valor al sistema educatiu de Catalunya.
Atès l'important volum de convocatòries anuals d'ajuts i subvencions, el Departament d'Educació ha cregut convenient revisar-ne l'actual model de gestió, amb l'objectiu de dotar-lo d'una major eficàcia en la seva execució, una més gran transparència i simplicitat en la informació, així com d'una visió orientada al ciutadà usuari, per tal de permetre-li una planificació anticipada i millorar les seves relacions amb l'Administració, evitant-li la presentació de documentació reiterada, i facilitant-li les relacions per mitjans telemàtics.
Així mateix, les necessitats de planificació de les administracions públiques i l'obligació de garantir la publicitat, l'eficàcia, l'eficiència i la transparència, dins el nou marc normatiu que estableix la Llei 38/2003, de 17 de novembre, general de subvencions, i l'obligació d'aprovar un pla estratègic de subvencions, aconsellen modificar el sistema tradicional de gestió dels ajuts.
Per contribuir a l'assoliment dels objectius indicats, el Departament d'Educació ha organitzat la seva activitat de foment en cinc línies d'actuació, en funció dels beneficiaris potencials que conformen la comunitat educativa, i que són: les famílies i l'alumnat, els centres educatius, el professorat, les diverses entitats i associacions i l'Administració local.
Els diversos programes que integren cadascuna de les línies d'actuació defineixen les diferents activitats i projectes que se subvencionen.
No obstant això, i per un període transitori, hi haurà algunes convocatòries al llarg del 2008 que es publicaran unilateralment sense integrar-se dins la línia de beneficiari potencial corresponent, essencialment per la necessitat de garantir el seu bon funcionament i objectiu, i per tal de no afectar els possibles sol·licitants ni endarrerir el procés.
Un cop assolit aquest objectiu, la convocatòria que correspongui s'integrarà a la línia d'actuació corresponent en el següent exercici.
El resultat d'aquesta tasca ha estat l'elaboració d'unes bases generals reguladores de cadascuna de les línies d'ajut i subvenció i de les bases específiques dels respectius programes, que es convocaran al llarg de l'any.
A aquest efecte, mitjançant aquesta Ordre s'aproven les bases generals de la línia d'ajuts i subvencions destinada a les entitats locals, i les específiques dels programes que la defineixen, i s'obre la convocatòria pública per a la concessió dels ajuts.
Per això, d'acord amb el que preveu el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i els preceptes bàsics de la Llei 38/2003, de 17 de novembre, general de subvencions,
S'aproven les bases generals que regulen el procediment de concessió de la línia d'ajuts i subvencions que gestiona el Departament d'Educació destinada a les entitats locals, les quals consten a l'annex 1 d'aquesta Ordre.
S'aproven les bases específiques dels diferents programes que integren la línia d'ajuts i subvencions destinada a les entitats locals, les quals consten a l'annex 2 d'aquesta Ordre.
Es convoquen, per a l'any 2008, els ajuts i les subvencions de tots els programes que consten a l'annex 2 d'aquesta Ordre, d'acord amb les bases generals i específiques que s'hi aproven.
Contra aquesta Ordre, que exhaureix la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya en el termini de dos mesos a comptar de l'endemà de la seva publicació al DOGC, segons el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, poden interposar potestativament recurs de reposició, previ al recurs contenciós administratiu, davant el conseller d'Educació en el termini d'un mes a comptar de l'endemà la seva publicació al DOGC, segons el que estableixen els articles 115 i 116 de la Llei 30/1992, de 26 de novembre, de règim jurídic de les administracions públiques i del procediment administratiu comú, o qualsevol altre recurs que considerin convenient per a la defensa dels seus interessos.
Bases generals.1 Objecte i principis generals del procediment
1.1 L'objecte d'aquestes bases és regular el procediment de concessió dels diversos ajuts i subvencions adreçats a les entitats locals, per a la realització d'activitats pròpies en l'àmbit competencial del Departament d'Educació.
1.2 El procediment de concessió és el de concurrència competitiva, i s'inicia l'endemà de la publicació d'aquesta Ordre al DOGC.
1.3 El període d'execució de l'activitat objecte de la subvenció és el de l'any de presentació de la sol·licitud, d'acord amb la convocatòria, sens perjudici del que estableixin les bases específiques de cada programa.
1.4 El procediment de convocatòria es tramita i resol pels òrgans del Departament d'Educació que siguin competents per raó de la matèria, d'acord amb la normativa organitzativa vigent en el moment de publicar-se la convocatòria.
Les bases específiques de cada programa determinen l'òrgan competent per tramitar i resoldre en cada cas.
1.5 Les bases específiques de cada programa concreten el termini màxim per notificar i resoldre la sol·licitud, que no podrà excedir els sis mesos, comptats des de l'endemà de la data de finalització del termini de presentació de sol·licituds.
En el cas que les bases específiques no n'estableixin un altre, el termini serà de tres mesos..2 Beneficiaris
Poden optar als ajuts i les subvencions dels diferents programes, en els termes que preveuen les respectives bases específiques, les entitats locals..3 Requisits dels beneficiaris
Sens perjudici del que estableixen les bases específiques per a cada programa, els beneficiaris hauran de complir, en tot cas, els requisits següents:
a) No trobar-se en cap de les circumstàncies que preveu l'article 13.2 de la Llei 38/2003, de 17 de novembre, general de subvencions, que impossibiliten per ser beneficiari de la subvenció.
b) Complir els requisits que estableixen els articles 32 i 36 de la Llei 1/1998, de 7 de gener, de política lingüística.
c) Estar al corrent de pagament d'obligacions per reintegrament de subvencions..4 Sol·licituds
4.1 El termini de presentació de sol·licituds, si les bases específiques de cada programa no n'estableixen un altre, és d'un mes des de l'endemà de la publicació d'aquesta Ordre al DOGC.
4.2 Les sol·licituds es presentaran preferentment de manera telemàtica, de la manera que preveuen les bases específiques de cada programa, i davant de l'òrgan que s'hi estableixi.
4.3 Les sol·licituds també es poden presentar directament o per qualsevol dels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
En el cas que s'opti per presentar la sol·licitud en una oficina de correus, es farà en sobre obert perquè la sol·licitud sigui datada i segellada pel personal de l'oficina de correus abans de ser certificada.
4.4 La sol·licitud, sens perjudici del que disposin les bases específiques de cada programa, ha d'anar acompanyada de la documentació general següent:
a) Certificació de l'acord adoptat sobre la qüestió per l'òrgan competent de l'ens sol·licitant, expedida d'acord amb la legislació vigent.
b) Declaració responsable de no trobar-se en cap dels supòsits que preveu l'article 13.2 de la Llei 38/2003, de 17 de novembre, general de subvencions, que impedeixen ser beneficiari de la subvenció o l'ajut.
c) Declaració responsable de donar compliment a les obligacions que contenen els articles 32 i 36 de la Llei 1/1998, de 7 de gener, de política lingüística, que els siguin exigibles.
d) Declaració responsable del fet que s'està al corrent de pagament d'obligacions per reintegrament de subvencions.
4.5 Si la sol·licitud no compleix els requisits que estableixen els apartats anteriors es requerirà la persona interessada perquè en un termini de deu dies hàbils, improrrogables, esmeni el defecte o aporti els documents preceptius, amb la indicació que si no ho fa així es considerarà que desisteix de la seva petició, i s'arxivarà la sol·licitud sense cap més tràmit.
4.6 La presentació de la sol·licitud implica l'acceptació de les bases.
4.7 Qualsevol falsedat en les dades que es facin constar a la sol·licitud comportarà l'exclusió del sol·licitant..5 Obligacions generals dels ens beneficiaris i control
Són obligacions dels ens beneficiaris:
a) Complir l'objectiu, executar el projecte, exercir l'activitat o adoptar el comportament que fonamenta la concessió de les subvencions.
b) Justificar davant l'òrgan concedent el compliment dels requisits i les condicions, i també la realització i el compliment de la finalitat que determinin la concessió o el gaudi de les subvenció, d'acord amb el que preveuen les bases generals i específiques.
c) Sotmetre's a les actuacions de comprovació que efectuï l'òrgan concedent i aportar tota la informació que li sigui requerida a aquest efecte.
d) Conservar els documents justificatius de l'aplicació dels fons rebuts, inclosos els documents electrònics, mentre puguin ser objecte de les actuacions de comprovació i control.
e) Procedir al reintegrament dels fons percebuts en els casos que preveuen l'article 37 de la Llei 38/2003, de 17 de novembre, general de subvencions, i els articles 99 i següents del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
f) Facilitar tota la informació que els requereixin el Departament d'Educació, la Intervenció de la Generalitat, la Sindicatura de Comptes o altres òrgans competents de conformitat amb les normes legals vigents.
g) Informar a l'òrgan concedent de la subvenció de qualsevol contracte o conveni signat, per a la gestió de l'activitat subvencionada, entre el beneficiari i qualsevol entitat pública o privada vinculada al mateix ens o als seus càrrecs directius.
h) Presentar a l'òrgan competent les propostes de canvi que es puguin produir o es produeixin en l'activitat o el projecte subvencionat.
Aquestes propostes hauran d'anar acompanyades de memòries justificatives.
La proposta es considerarà desestimada si no s'ha notificat la resolució corresponent en el termini de dos mesos des de la data d'entrada de la proposta al Departament d'Educació.
i) No superar, en concurrència amb altres subvencions, ajuts, ingressos o recursos, el 100 % del cost de l'activitat subvencionada, d'acord amb el que preveu l'article 19.3 de la Llei 38/2003, de 17 de novembre, general de subvencions.
j) Comunicar a l'òrgan concedent l'obtenció d'altres subvencions, ajuts, ingressos o recursos que financin les activitats subvencionades.
Aquesta comunicació s'ha d'efectuar tan aviat com es conegui i, en tot cas, abans de la justificació de l'aplicació donada als fons percebuts.
k) Fer pública la col·laboració del Departament d'Educació en la documentació que generin els programes subvencionats, fent-hi constar l'expressió.Amb el suport del Departament d'Educació...6 Comissió i criteris de valoració
6.1 La Comissió de valoració és l'òrgan col·legiat al qual pertoca encarregar-se del desenvolupament del procés de selecció d'activitats i projectes a subvencionar, i la seva composició s'estableix a les bases específiques de cada programa.
6.2 La Comissió de valoració té les funcions d'aplicar les bases, examinar els expedients de sol·licitud en funció dels criteris de valoració prioritària que estableixen les bases específiques, resoldre incidències, si n'hi ha, i elaborar les propostes de resolució corresponents.
6.3 Els membres de la Comissió es troben sotmesos a les causes d'abstenció i recusació que estableixen els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú..7 Resolució de la convocatòria
7.1 Les bases específiques determinen l'òrgan competent per a la seva resolució.
7.2 La resolució indicarà si exhaureix o no la via administrativa, els recursos que s'hi podran interposar, els òrgans davant els quals es podran interposar i els terminis per fer-ho.
7.3 En qualsevol cas, les sol·licituds presentades s'entendran desestimades si no hi recau resolució expressa en el termini de sis mesos des de l'endemà de la finalització del termini de presentació de les sol·licituds..8 Publicació de la resolució
Sens perjudici del que disposen les bases específiques dels diferents programes, la resolució de concessió es fa pública al tauler d'anuncis de la seu central del Departament d'Educació i als dels serveis territorials corresponents.
Així mateix, les subvencions concedides per un import igual o superior a 3.000,00 euros es publiquen al DOGC..9 Import, justificació i abonament
9.1 La resolució que atorga la subvenció determina l'import que se subvenciona, i si amb l'aportació se subvenciona una quantitat independent de l'import total del programa i activitat o un percentatge del cost.
9.2 L'ens gestor tindrà en compte altres subvencions, ajuts, ingressos o recursos que hagi rebut o pugui rebre el beneficiari per a l'activitat subvencionada, de manera que la suma de les quantitats atorgades no podrà superar en cap cas el 100% del cost de l'activitat subvencionada.
9.3 La quantitat atorgada es pagarà quan, segons l'òrgan gestor, s'hagi justificat adequadament l'aplicació del total a l'activitat subvencionada, en els termes que estableixen les bases específiques de cada programa i sens perjudici del que preveuen aquestes bases generals.
9.4 El termini per justificar el compliment de l'obligació s'estableix a les bases específiques de cada programa.
9.5 Per poder concórrer a les convocatòries següents, cal haver efectuat la justificació corresponent del que es va obtenir en exercicis anteriors..10 Revocació i reintegrament
10.1 L'òrgan competent pot revocar la concessió de la subvenció i exigir el retorn de les quantitats percebudes en els supòsits previstos per l'article 37 de la Llei 38/2003, de 17 de desembre, general de subvencions, i en tot allò no previst per aquest, per l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
10.2 La inexactitud de les dades aportades o l'incompliment per part dels beneficiaris d'alguna de les obligacions que es deriven de la concessió de l'ajut o la subvenció poden donar lloc a la revocació de l'import atorgat.
10.3 L'òrgan concedent iniciarà un procediment de reintegrament de les prestacions econòmiques i els ajuts concedits i abonats indegudament.
El procediment de reintegrament es tramitarà d'acord amb el que preveu l'article 100 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya..11 Caràcter de les subvencions
11.1 Les subvencions que es puguin concedir estan subjectes a limitació pressupostària i no generen cap dret de continuïtat en l'assignació de finançament als destinataris per a exercicis successius.
11.2 Les subvencions concedides se sotmetran al règim fiscal vigent en el moment del seu atorgament..12 Control
El Departament d'Educació pot inspeccionar el desenvolupament dels programes i les actuacions subvencionats per tal de comprovar el compliment de l'objecte de la subvenció.
Així mateix, els beneficiaris estan obligats a facilitar tota la informació que els requereixin la Intervenció de la Generalitat, la Sindicatura de Comptes o altres òrgans competents de conformitat amb les normes legals vigents.
Programa A. Ajuts als ajuntaments, llevat el de la ciutat de Barcelona, per a l'organització de l'activitat Escoles Obertes al Juny i/o Setembre.1 Objecte i període subvencionat
L'objecte d'aquests ajuts als ajuntaments, llevat de l'Ajuntament de Barcelona, on la gestió de l'ajut correspon al Consorci d'Educació de Barcelona, és l'organització de les Escoles Obertes al Juny i/o Setembre, com a activitats socioeducatives per als nois i noies, als centres educatius sostinguts amb fons públics de Catalunya que imparteixen el segon cicle de l'educació infantil i/o l'educació primària.
Amb aquesta mateixa finalitat, el Departament d'Educació ha convocat la corresponent convocatòria d'ajuts adreçada a les entitats i associacions.
Els ajuts atorgats es destinaran íntegrament a minorar la quota a càrrec de les famílies, pel servei prestat durant l'any 2008..2 Beneficiaris i requisits
2.1 Poden sol·licitar les subvencions tots els ajuntaments, exceptuant l'Ajuntament de Barcelona, per als centres educatius sostinguts amb fons públics del municipi respectiu.
Les sol·licituds presentades pels ajuntaments prevaldran davant les presentades per les associacions de mares i pares d'alumnat referides al mateix centre educatiu i a ajuts que tinguin el mateix objecte, si s'escau.
2.2 Els ajuntaments que sol·licitin l'ajut han de complir els requisits que estableix la base general 3..3 Import i partida pressupostària
3.1 Es destina a la concessió d'aquests ajuts un import total de 655.400,00 euros, a càrrec de l'aplicació EN04 D/460000100/4250 dels pressupostos de la Generalitat de Catalunya per a l'any 2008.
Aquest crèdit es podrà incrementar d'acord amb les disponibilitats pressupostàries.
3.2 L'import de cada mòdul subvencionat serà el resultat de dividir l'import total del crèdit disponible entre el nombre total de mòduls corresponents a les sol·licituds admeses.
En qualsevol cas, l'import màxim concedit per a cada mòdul serà de 320,00 euros per a l'acollida organitzada durant els mesos de juny i juliol, i de 430,00 euros per a l'acollida organitzada el mes de setembre..4 Característiques del servei
4.1 Es durà a terme els dies laborables, excepte els dissabtes, del mes de juny i, excepcionalment, del mes de juliol de 2008 posteriors a la data de finalització del curs 2007-2008, d'una banda, i els dies laborables, excepte els dissabtes, del mes de setembre de 2008 anteriors a l'inici del curs 2008-2009, d'una altra.
La subvenció pot demanar-se per prestar el servei durant un únic període o per a ambdós, però, en qualsevol cas, s'haurà de prestar durant tot el període subvencionat.
4.2 Es prestarà en un horari de quatre hores, com a mínim, per dia.
Aquesta actuació no comporta la prestació de servei de menjador, el qual queda en tot cas fora del contingut de l'activitat subvencionada.
4.3 Ha d'implicar un temps actiu per als nens i nenes que possibiliti la realització, entre d'altres, d'activitats lúdiques, artístiques o esportives i culturals, amb exclusió de les activitats pròpies dels programes escolars.
4.4 Ha d'estar cobert per una assegurança de responsabilitat civil que cobreixi els riscos derivats del desenvolupament del servei d'acollida davant d'usuaris i tercers, amb uns límits mínims de 150.000,00 euros per víctima i 1.200.000,00 euros per sinistre, d'acord amb el Decret 218/2001, de 24 de juliol, pel qual es regula l'ús social dels edificis dels centres docents públics, modificat pel Decret 333/2002, de 19 de novembre.
4.5 El català s'ha d'utilitzar normalment com a llengua vehicular en aquestes activitats.
4.6 L'activitat s'ha d'aprovar pel consell escolar del centre, en el cas dels centres educatius públics, i per la titularitat, en el cas dels centres privats concertats.
4.7 S'ha de dur a terme als locals i espais del centre educatiu que determini la direcció del centre, o la titularitat, en el cas dels centres privats concertats.
4.8 El nombre de monitors/es serà, com a mínim, d'un per mòdul subvencionat, i ha de guardar la proporció suficient amb les característiques i la quantitat d'alumnes a atendre..5 Requisits dels monitors i monitores
5.1 Els monitors i monitores que prestin el servei han de ser majors de 18 anys i estar capacitats per a la realització d'aquesta tasca.
A aquests efectes, capaciten per a la prestació del servei els diplomes i títols següents: diploma de monitor de lleure infantil i juvenil, diploma de director de lleure infantil i juvenil, títol de tècnic superior en animació sociocultural, títol de tècnic superior en integració social i títol de tècnic superior en educació infantil, i d'altres equivalents, o acreditar capacitació provada per l'experiència adquirida.
5.2 En el cas que el servei es presti mitjançant una empresa o entitat subjecta a la seva regulació, s'aplicarà el Conveni col·lectiu de treball del sector del lleure educatiu i sociocultural de Catalunya vigent..6 Sol·licitud i documentació
6.1 La sol·licitud es presentarà en el termini de 15 dies naturals a comptar de l'endemà de la publicació d'aquesta Ordre al DOGC, per via telemàtica, i es podrà tramitar des de qualsevol terminal de què disposin les persones interessades, a través de la pàgina web del Departament d'Educació [URL], d'acord amb el que estableix l'Ordre EDU/140/2007, de 8 de maig, per la qual s'aprova la tramitació telemàtica del procediment de participació en la convocatòria pública per a la concessió de subvencions per a l'organització de l'activitat Escoles Obertes al Juny/Setembre.
6.2 La sol·licitud incorpora les declaracions que preveu la base general 4.4, i la declaració responsable del compromís de contractar la pòlissa de responsabilitat civil que estableix la base específica 4.4.
6.3 Les sol·licituds realitzades per mitjans telemàtics es consideren presentades davant l'Administració quan s'enregistrin en el Registre telemàtic del portal www.gencat.net..7 Mòduls subvencionables
7.1 Cada grup d'entre 12 i 20 assistents constituirà un mòdul subvencionable als efectes d'aquests ajuts; a partir de 21 se'n consideraran dos, i tres en el cas de més de 40.
Pel que fa als centres d'educació especial, els mòduls es constituiran amb la meitat d'alumnes que els centres ordinaris.
7.2 En els centres ordinaris amb processos d'inclusió escolar s'aplicarà una reducció del mòdul establert amb caràcter general, segons el nombre d'alumnes amb necessitats educatives especials que hi participi, de manera proporcional al que es preveu per als centres d'educació especial.
7.3 Excepcionalment, als centres educatius i les zones escolars rurals (ZER) que tinguin menys de 70 alumnes, el nombre mínim d'assistents al servei d'acollida per assolir la consideració d'un mòdul serà de 5.
Igualment es considerarà un mòdul amb un mínim de 5 assistents en aquells centres que hagin iniciat les activitats en un termini de menys d'un any abans de la presentació de la sol·licitud amb independència del nombre d'alumnes matriculats..8 Resolució de la convocatòria
8.1 Es delega en la directora general d'Atenció a la Comunitat Educativa la resolució de la convocatòria, a proposta d'una comissió de valoració, que estarà formada pels membres següents:
8.2 La resolució de la directora general d'Atenció a la Comunitat Educativa determinarà l'import que cada corporació local rebrà en concepte de subvenció, d'acord amb les sol·licituds presentades i dintre del límit i les disponibilitats pressupostàries previstes.
8.3 Es donarà publicitat a la resolució als llocs que preveuen les bases generals i a la pàgina web del Departament d'Educació de la Generalitat de Catalunya..9 Justificació
9.1 Els beneficiaris han de presentar la documentació justificativa als serveis territorials respectius fins al 31 de juliol de 2008, per a les activitats realitzades al juny/juliol, i fins al 31 d'octubre de 2008, per al servei prestat durant el mes de setembre.
9.2 A la justificació s'hi ha d'adjuntar la documentació següent:
d) Certificat del/de la secretari/ària sobre la contractació de la pòlissa de responsabilitat civil, que cobreixi els riscos en els termes que estableix la base específica 4.4..10 Pagament
La subvenció s'abonarà en un pagament pel que fa a l'activitat del mes de juny i un altre pel que fa a la del mes de setembre, els quals s'ingressaran en el compte bancari de titularitat de l'ajuntament que s'indiqui a la sol·licitud, un cop presentada degudament la justificació a què fa referència la base anterior.
Programa B. Ajuts als ajuntaments per al foment de la participació en activitats extraescolars als centres educatius sostinguts amb fons públics.1 Objecte i període subvencionat
1.1 L'objecte d'aquests ajuts és fomentar la participació en activitats extraescolars amb finalitats educatives i de cohesió social, als centres educatius sostinguts amb fons públics que imparteixen ensenyaments d'educació infantil de segon cicle i/o ensenyaments obligatoris, organitzades pels ajuntaments o per les associacions de mares i pares d'alumnat, i en el finançament de les quals participin les famílies.
Se subvencionen les activitats que es realitzin durant el curs 2008-2009.
1.2 Queden excloses les activitats esportives que rebin subvenció mitjançant el Pla català d'esport escolar, i totes les que formin part dels plans educatius d'entorn.
1.3 Els ajuts atorgats es destinaran íntegrament a minorar el cost de l'activitat per a l'alumnat que s'hi aculli, amb un tractament especial i directe pel que fa a les famílies en situació més desafavorida, mitjançant la concessió d'ajuts individuals..2 Modalitats d'ajut
2.1 Les assignacions als ajuntaments tindran dues modalitats, compatibles entre si; la primera, per tal de minorar el cost de les activitats extraescolars de manera universal, i la segona, per tal de minorar el cost de les activitats extraescolars a les famílies d'alumnat amb menys recursos que participin en la primera modalitat.
2.2 Les famílies que es vulguin acollir a la segona modalitat d'ajut hauran d'acreditar haver tingut en el darrer exercici fiscal liquidat una renda familiar inferior als imports que figuren a l'escalat següent, en funció del nombre de membres que integren la unitat familiar:
Tindrà el mateix efecte excloent l'existència d'activitats econòmiques de què siguin titulars els membres computables de la família, per les quals hagin tingut el darrer any fiscal un volum de facturació superior a 160.989,00 euros.
Als efectes d'aquesta convocatòria, la renda de les famílies s'obtindrà per agregació de les rendes corresponents al darrer exercici fiscal liquidat de cada un dels membres computables, de conformitat amb la normativa reguladora de l'impost sobre la renda de les persones físiques.
En el supòsit que les persones sol·licitants no puguin adjuntar la documentació referida a la capacitat econòmica i estiguin rebent assistència social rellevant, l'ajuntament podrà fer una valoració estimativa dels ingressos d'acord amb la informació de què disposi..3 Beneficiaris i requisits
3.1 Poden sol·licitar les subvencions els ajuntaments de municipis amb centres educatius sufragats amb fons públics de Catalunya que imparteixin ensenyaments d'educació infantil de segon cicle i/o ensenyaments obligatoris.
3.2 Els sol·licitants han de complir els requisits que estableix la base general 3.
3.3 Els ajuntaments hauran de seleccionar l'alumnat que vulgui participar de l'ajut a les famílies amb menys recursos mitjançant un procediment de concurrència pública, que respecti els principis de publicitat i concurrència, i d'acord amb els criteris que estableixen aquestes bases reguladores i la convocatòria corresponent..4 Import i partida pressupostària
4.1 Es destina a la concessió d'aquestes subvencions un import total de 4.118.000,00 euros, dels quals 1.235.000,00 euros seran imputables a la partida EN04 D/460000100/4250 dels pressupostos de la Generalitat de Catalunya per a l'any 2008, i 2.883.000,00 euros, a la partida corresponent de l'exercici 2009.
L'import assenyalat per al 2008 es destina íntegrament a la primera modalitat d'ajut, per a la minoració del cost de les activitats de manera universal.
Pel que fa al 2009, es destinaran 1.235.000,00 euros a la primera modalitat d'ajut, i 1.648.000,00 euros a la segona modalitat, per a la minoració del cost a les famílies d'alumnat amb menys recursos.
No obstant això, es podrà variar la distribució prevista en funció de les sol·licituds que presentin els ajuntaments.
D'altra banda, es podran incrementar les quantitats en funció de les disponibilitats pressupostàries.
4.2 Pel que fa a l'assignació als ajuntaments per tal de minorar el cost de l'activitat de manera universal (primera modalitat d'ajut), l'import de la subvenció serà el resultat de dividir l'import total del crèdit disponible entre el nombre d'activitats corresponents a les sol·licituds admeses.
En qualsevol cas, l'import màxim concedit serà de 860,00 euros quan es realitzi només una activitat, i 430,00 euros més per cada una de les restants activitats que s'organitzin a cada centre.
4.3 Pel que fa a l'assignació als ajuntaments per concedir ajuts entre les famílies d'alumnat amb menys recursos (segona modalitat d'ajut), l'import de l'ajut per a cada una d'aquestes serà el resultat de dividir l'import total del crèdit disponible entre el nombre d'alumnes corresponents a les sol·licituds admeses.
En qualsevol cas, l'import màxim concedit per a cada alumne/a serà de 110,00 euros per activitat a l'educació especial, i de 75,00 euros a la resta d'ensenyaments..5 Característiques de les activitats
5.1 Han d'implicar un temps actiu per als nens i nenes que possibiliti la realització d'activitats socioeducatives lúdiques, artístiques o esportives i d'altres que tinguin per finalitat continuar la formació de l'alumnat, amb exclusió de les activitats pròpies dels programes escolars.
5.2 El català s'ha d'utilitzar normalment com a llengua vehicular en aquestes activitats.
5.3 Han d'estar aprovades pel consell escolar als centres educatius públics, i pels titulars als centres educatius privats concertats.
5.4 Han d'estar cobertes per una assegurança de responsabilitat civil que cobreixi els riscos derivats del desenvolupament del servei d'acollida davant d'usuaris i tercers, amb uns límits mínims de 150.000,00 euros per víctima i 1.200.000,00 euros per sinistre, d'acord amb el Decret 218/2001, de 24 de juliol, pel qual es regula l'ús social dels edificis dels centres docents públics, modificat pel Decret 333/2002, de 19 de novembre.
5.5 Les activitats han d'estar organitzades pels serveis municipals o per les associacions de mares i pares d'alumnes.
5.6 L'activitat s'ha de dur a terme als locals i els espais dels centres educatius que determinin les direccions dels centres, o les titularitats, en el cas dels centres privats concertats, llevat de les activitats específiques que necessàriament s'hagin de realitzar fora del recinte escolar.
Es poden realitzar activitats compartides per alumnes de més d'un centre educatiu.
En cas que l'activitat es dugui a terme fora del propi centre caldrà adaptar la pòlissa d'assegurances perquè prevegi aquesta contingència.
5.7 S'ha de prestar en un calendari que comprengui la totalitat del curs escolar i en un horari que comenci després de l'activitat lectiva del dia escolar.
5.8 El nombre de monitors/es serà d'un per activitat subvencionable i, en qualsevol cas, serà necessària la presència d'un mínim de dos per a la realització d'una única activitat.
5.9 En el cas que el servei sigui prestat per una empresa, cal que les activitats estiguin emmarcades en el projecte educatiu..6 Requisits dels monitors i monitores
6.1 Els monitors i monitores que prestin el servei han de ser majors de 18 anys i estar capacitats per a la realització d'aquesta tasca.
A aquests efectes, hauran d'estar en possessió d'algun dels diplomes i títols següents: diploma de monitor d'activitats en el lleure infantil i juvenil, diploma de director d'activitats en el lleure infantil i juvenil, títol de tècnic superior en animació sociocultural, títol de tècnic superior en integració social i títol de tècnic superior en educació infantil, i d'altres equivalents, o acreditar capacitació provada per l'experiència adquirida.
6.2 En el cas que el servei es presti mitjançant una empresa o entitat subjecta a la seva regulació, s'aplicarà el conveni col·lectiu de treball del sector del lleure educatiu i sociocultural de Catalunya vigent..7 Sol·licitud i documentació
7.1 Les sol·licituds, degudament signades, es presentaran de manera preferent pels mitjans telemàtics de l'extranet de les administracions públiques catalanes, el portal eaCat, adreça http://www.eacat.net, d'acord amb el que estableix l'Ordre EDU/325/2007, de 10 de setembre, per la qual s'aprova l'ús de diversos tràmits telemàtics relatius al procés de concessió de subvencions als ajuntaments.
7.2 El termini de presentació de sol·licituds és el que preveu la base general 4.1.
7.3 Les sol·licituds incorporen les declaracions que preveu la base general 4.4 i la declaració responsable del compromís de contractar la pòlissa de responsabilitat civil que estableix la base específica 5.4.
7.4 Les sol·licituds realitzades per mitjans telemàtics es consideren presentades davant de l'Administració quan s'enregistrin en el Registre telemàtic del portal eaCat..8 Activitats subvencionables
8.1 Tindrà la consideració d'activitat subvencionable, als efectes d'aquests ajuts, cada grup d'entre 12 i 20 alumnes inscrits a cada una de les activitats que es programin i que tinguin una durada mínima de 50 hores repartides durant el curs escolar.
Pel que fa als centres d'educació especial, els mòduls es consideraran amb la meitat d'alumnes que els centres ordinaris.
8.2 De manera excepcional, als centres educatius i les zones escolars rurals (ZER) que tinguin menys de 70 alumnes, el nombre mínim d'assistents al servei d'acollida per assolir la consideració d'un mòdul serà de 5.
Igualment es considerarà un mòdul amb un mínim de 5 assistents en aquells centres que hagin iniciat les activitats en un termini de menys d'un any abans de la presentació de la sol·licitud, amb independència del nombre d'alumnes matriculats..9 Resolució de la convocatòria
9.1 Es delega en la directora general d'Atenció a la Comunitat Educativa la resolució de la convocatòria, a proposta d'una comissió de valoració, que estarà formada pels membres següents:
9.2 La resolució de la convocatòria es pronunciarà sobre els dos aspectes següents: d'una banda, determinarà l'import que cada corporació local rebrà en concepte de subvenció per la primera modalitat d'ajut, i de l'altra, determinarà l'import que rebrà cada corporació local, tot indicant la quantitat per nen/a de cada activitat, d'acord amb les sol·licituds presentades i dintre del límit i les disponibilitats pressupostàries previstes.
9.3 Es donarà publicitat a la resolució als llocs que preveuen les bases generals i a la pàgina web del Departament d'Educació..10 Justificació
10.1 La documentació justificativa s'ha de presentar mitjançant els formularis de justificació corresponents, que estaran a disposició dels ens locals a l'extranet de les administracions públiques.
Els formularis els ha de signar electrònicament la persona responsable, i s'han de lliurar de manera preferent pels mitjans telemàtics de l'extranet de les administracions públiques catalanes, el portal eaCat, a l'adreça indicada.
També es poden presentar de manera presencial als serveis territorials del Departament d'Educació o a la seva seu central.
10.2 El termini de presentació de la documentació justificativa per a la primera modalitat finalitzarà el dia 31 de juliol de 2009.
Aquesta justificació constarà dels documents següents:
d) Certificat del/de la secretari/ària sobre la contractació de la pòlissa de responsabilitat civil, que cobreixi els riscos en els termes que estableix la base específica 5.4.
10.3 El termini de presentació de la documentació justificativa per a la segona modalitat finalitzarà el dia 31 de gener de 2009.
La justificació consistirà en un certificat del/de la secretari/ària de l'Ajuntament en el qual s'acrediti que l'alumnat beneficiari s'ha seleccionat mitjançant convocatòria de concurs públic d'acord amb el que estableixen aquestes bases reguladores.
Així mateix, el certificat haurà de relacionar l'alumnat beneficiari i el cost a càrrec de les famílies per la participació en l'activitat..11 Pagament
L'import de la subvenció de la primera modalitat d'ajut s'abonarà en dos pagaments, ingressats en el compte bancari que s'indiqui a la sol·licitud.
El primer pagament consistirà en una bestreta del 50% de la subvenció concedida per a l'organització d'activitats per tal de minorar-ne el cost de manera universal; no serà necessària la presentació de cap garantia, i es tramitarà durant el primer trimestre del curs escolar.
Es farà un segon pagament per la resta de l'import concedit, i es lliurarà un cop la subvenció hagi estat justificada correctament, d'acord amb la base anterior.
Pel que fa a la segona modalitat d'ajut, el pagament es farà en una única transferència una vegada s'hagi presentat la documentació justificativa, d'acord amb la base anterior.
Programa C. Ajuts als ajuntaments titulars de llars d'infants per a l'escolarització de nens i nenes de 0 a 3 anys que es trobin en situacions socioeconòmiques desfavorides.1 Objecte i període subvencionat
L'objecte d'aquests ajuts és l'escolarització en llars d'infants de titularitat municipal de nens i nenes de 0 a 3 anys que es trobin en situacions socioeconòmiques desfavorides.
Els ajuts atorgats es destinaran íntegrament a minorar la quota a càrrec de les famílies per l'escolarització corresponent al curs 2008-2009..2 Beneficiaris i requisits
2.1 Poden sol·licitar l'ajut els ajuntaments titulars de llars d'infants inscrites en el Registre de Centres del Departament d'Educació que tinguin escolaritzat alumnat que es troba en condicions socioeconòmiques desfavorides.
2.2 Els sol·licitants han de complir els requisits que estableix la base general 3.
2.3 Els ajuntaments hauran de seleccionar l'alumnat que es troba en una situació socioeconòmica desfavorida mitjançant un procediment de concurrència pública que respecti els principis de publicitat i concurrència, i d'acord amb els criteris que estableixen aquestes bases reguladores i la convocatòria corresponent.
Tindran la consideració de procés públic de selecció, als efectes del que indica el paràgraf anterior, els mecanismes que tinguin establerts o estableixin els ajuntaments per dur a terme el procés de matriculació a les llars d'infants municipals i fixar la contraprestació a càrrec de les famílies, sempre que permeti determinar quin és l'alumnat que es troba en una situació socioeconòmica desfavorida.
2.4 Les corporacions locals que vulguin sol·licitar l'ajut no han de percebre finançament d'altres departaments o organismes de la Generalitat de Catalunya o d'altres administracions públiques pel mateix concepte..3 Import i partida pressupostària
Es destina a l'atorgament dels ajuts que es convoquen un import total màxim de 6.000.000,00 d'euros, dels quals 2.000.000,00 d'euros aniran a càrrec del crèdit EN04 D/460000100/4250 dels pressupostos de la Generalitat de Catalunya per al 2008, i els 4.000.000,00 restants, a càrrec de l'aplicació corresponent dels pressupostos per a l'any 2009.
Aquesta darrera quantitat podrà ser modificada d'acord amb les disponibilitats pressupostàries de l'any 2009.
Aquest import es distribuirà entre tots els ajuntaments sol·licitants de forma proporcional al nombre d'alumnes que compleixin els requisits per rebre l'ajut a cada municipi.
En qualsevol cas, l'import màxim que s'atorgarà a cada ajuntament serà de 1.400,00 euros per alumne beneficiari..4 Sol·licitud i documentació
4.1 Els ajuntaments interessats poden presentar les sol·licituds a partir de l'endemà de la publicació d'aquesta Ordre al DOGC, i fins al 15 de setembre de 2008.
Les llars d'infants l'obertura de les quals es formalitzi amb posterioritat a l'1 de setembre de 2008, i aquelles que tinguin alumnat matriculat després de la finalització del termini a què fa referència el paràgraf anterior, podran presentar les sol·licituds corresponents a aquestes situacions durant el mes d'abril de 2009.
En aquests dos casos excepcionals, els efectes econòmics tindran lloc a partir del mes de gener de 2009, si s'escau.
4.2 Les sol·licituds es poden presentar d'acord amb els impresos normalitzats que es poden trobar a la pàgina http://www.gencat.net/educacio, i als llocs que preveuen les bases generals.
4.3 La sol·licitud incorpora les declaracions que preveu la base general 4.4.
4.4 Juntament amb la sol·licitud, les corporacions locals han de presentar la documentació següent:
a) Certificat del secretari de la corporació que acrediti que s'ha dut a terme la convocatòria de concurs públic per seleccionar l'alumnat beneficiari d'acord amb les bases reguladores d'aquesta Ordre, i que el procediment emprat per seleccionar els beneficiaris ha respectat els principis de publicitat i concurrència.
b) Declaració on consti el cost de la plaça escolar, desglossat per quotes, amb l'especificació de la que abonen les famílies i de les altres finançades amb fons públics o privats.
c) Resolució de la corporació local sobre la concessió dels ajuts.
Aquesta resolució haurà de fer referència al procediment seguit per tal de seleccionar l'alumnat beneficiari, i determinarà, com a mínim, l'alumnat que compleix els requisits de la convocatòria i que, en conseqüència, pot resultar beneficiari de l'ajut, i l'alumnat al qual li ha estat denegat l'ajut per no reunir algun dels requisits exigits, amb l'especificació dels motius corresponents..5 Criteris de valoració i baremació de les sol·licituds de l'alumnat
Les famílies que es vulguin acollir a aquest ajut hauran d'acreditar no haver tingut en el darrer exercici fiscal liquidat una renda familiar superior als llindars màxims que s'estableixen a continuació, en funció del nombre de membres que integren la unitat familiar:
Tindrà el mateix efecte excloent l'existència d'activitats econòmiques de què siguin titulars els membres computables de la família per les quals hagin tingut el darrer any fiscal un volum de facturació superior a 160.989,00 euros.
La renda de les famílies, als efectes d'aquests ajuts, s'obtindrà per agregació de les rendes corresponents al darrer exercici fiscal liquidat de cada un dels membres computables, de conformitat amb la normativa reguladora de l'impost sobre la renda de les persones físiques.
En el supòsit que les persones sol·licitants no puguin adjuntar la documentació referida a la capacitat econòmica i estiguin rebent assistència social rellevant, l'ajuntament podrà fer una valoració estimativa dels ingressos d'acord amb la informació de què disposi.
5.2 Els ajuntaments podran baremar i ordenar les sol·licituds de les famílies que participin en la convocatòria, sempre que no superin els llindars esmentats, en funció dels criteris següents:
b) Que es tracti d'infants en acolliment.
d) Que es tracti d'una família nombrosa.
e) Que es tracti d'una família monoparental.
A aquests efectes, s'entén per família monoparental la formada pel/per la pare/mare sol/a amb infants, sempre que aquests convisquin amb aquell/a i en depenguin econòmicament de manera exclusiva.
Correspon a cada corporació local la valoració d'aquestes circumstàncies d'acord amb el que estableixi el procediment de concurrència.
5.3 La convocatòria efectuada en l'àmbit municipal podrà preveure la possibilitat d'efectuar la sol·licitud en dos terminis, per tal de fer possible l'atorgament d'aquests ajuts a alumnat d'incorporació tardana i a alumnat matriculat a llars d'infants l'obertura de les quals es formalitzi amb posterioritat a la data d'inici del curs escolar, d'acord amb el que estableix la base específica 4.1..6 Resolució de la convocatòria
6.1 Es delega en la directora general d'Atenció a la Comunitat Educativa la resolució de la convocatòria, a proposta d'una comissió de valoració, que estarà formada pels membres següents:
a) El president de la Comissió Mixta Departament d'Educació-Entitats Municipalistes, o la persona en qui delegui, que actuarà com a president.
b) La subdirectora general de Gestió de Serveis a la Comunitat, o la persona en qui delegui.
c) Un/a representant de la Federació de Municipis de Catalunya
d) Un/a representant de l'Associació Catalana de Municipis i Comarques.
e) Un/a funcionari/ària del Departament d'Educació, adscrit/a al Servei de Gestió dels Serveis a l'Alumnat, que actuarà com a secretari/ària.
6.2 La resolució determinarà l'import que cada corporació local rebrà en concepte de subvenció, tot indicant la quantitat per nen/a, d'acord amb les sol·licituds presentades i dintre del límit i les disponibilitats pressupostàries previstes.
6.3 Es donarà publicitat a la resolució als llocs que preveuen les bases generals i la pàgina web del Departament d'Educació..7 Justificació
7.1 Els beneficiaris justificaran l'aplicació dels ajuts mitjançant la presentació de la documentació següent:
a) Certificat de la Intervenció de l'ajuntament, acreditatiu de les obligacions reconegudes i dels ingressos que amb motiu de la prestació del servei se n'hagin derivat, amb indicació de les partides pressupostàries a les quals s'han imputat.
b) Certificat del/de la secretari/ària de l'ajuntament en el qual s'acrediti la relació de l'alumnat beneficiari i els imports unitaris corresponents, i que s'ha efectuat la corresponent reducció de les quotes que abonen les famílies.
7.2 La justificació s'haurà de presentar durant el mes de juliol de 2009..8 Pagament
8.1 Pel que fa a les sol·licituds presentades dins el primer termini dels dos previstos, el Departament d'Educació abonarà l'import de l'ajut en dos pagaments.
El primer pagament constituirà una bestreta del 33% de l'import total de l'ajut concedit; no serà necessària la presentació de cap garantia, i es farà efectiu durant el primer trimestre del curs 2008-2009, un cop resolta la convocatòria corresponent a aquest primer termini.
El segon pagament, del 67% restant, es farà efectiu un cop hagi estat justificada correctament la subvenció d'acord amb la base anterior.
8.2 Pel que fa a les sol·licituds presentades dins el segon termini dels dos previstos, el pagament es farà efectiu, per la totalitat de l'ajut, un cop resolta la convocatòria i justificada correctament la subvenció d'acord amb la base anterior.